«Тақиялы періште» - Әлімғазы Райымбеков өмірден өтті
"«Тақиялы періште» - Әлімғазы Райымбеков өмірден өтті" | "https://abai.kz/post/127284"
TITLE: «Тақиялы періште» - Әлімғазы Райымбеков өмірден өтті
URL: https://abai.kz/post/127284
META: "«Тақиялы періште» - Әлімғазы Райымбеков өмірден өтті" | "https://abai.kz/post/127284"
DATE: 19.01.2021
AUTHOR(s): Abai.kz
TOTAL WORDS: 102
TEXT: Қазақстан Республикасының Мәдениет қайраткері, Алматы облысының Құрметті азаматы, «Тақиялы періште» фильмінің бас кейіпкері Әлімғазы Райымбеков өмірден өтті. Әлімғазы Сұмағұлұлы 1936 жылы 1 желтоқсанда Алматы облысында дүниеге келген. Алғашқы еңбек жолын ауылда жүргізуші болып бастаған. 1965 жылы алғашқы «Ән қанатында» фильмінің спорттық іс-шараларына шақырту алады. 1966 жылы «Қилы кезең» фильміне түседі. 1968 жылы қазақ киносының алтын қорынан ойып тұрып орын алған «Тақиялы періште» (режиссері Шәкен Айманов) кинофильміндегі Тайлақтың рөлін сомдайды. Осы кезден бастап жұртшылыққа кеңінен танылады. Бұдан бөлек, «Көгілдір такси», «Қан мен тер» секілді оннан аса кинофильмге түскен. Бірнеше мерекелік медаль мен Құрмет грамоталарын алған. Алматы облысы Көксу ауданының да Құрметті азаматы. Abai.kz
